b'\n_START_ARTICLE_\nSylvia Lopez\n_START_PARAGRAPH_\nSylvia Lopez (oikealta nimelt\xc3\xa4\xc3\xa4n Helga Tatiana Bernt, 10. marraskuuta 1933 Pariisi \xe2\x80\x93 20. marraskuuta 1959 Pariisi) oli ranskalainen elokuvan\xc3\xa4yttelij\xc3\xa4._NEWLINE_Sylvia Sinclairiksi nimens\xc3\xa4 muuttanut n\xc3\xa4yttelij\xc3\xa4 ty\xc3\xb6skenteli aluksi Voguen ja Jacques Fathin muotihuoneen mallina. H\xc3\xa4nen ensimm\xc3\xa4inen elokuvansa oli Andr\xc3\xa9 Berthomieun ohjaama Cinq millions comptant vuonna 1956. Lyhyeksi j\xc3\xa4\xc3\xa4neen uransa aikana Lopez ty\xc3\xb6skenteli my\xc3\xb6s Italiassa esiintyen muun muassa Viktor Tourjansky Verisess\xc3\xa4 valtaistuimessa (Erode il grande) ja Pietro Franciscin Herkuleessa ja Lyydian kuningattaressa (molemmat 1959). N\xc3\xa4yttelij\xc3\xa4 kuoli leukemiaan Michel Boisrondin elokuvan Tanssitko kanssani? (Voulez-vous danser avec moi?, 1959) kuvausten aikana._NEWLINE_Sylvia Lopez oli naimisissa s\xc3\xa4velt\xc3\xa4j\xc3\xa4 Francis Lopezin kanssa.'